**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO TEIKIAMŲ SOCIALINIŲ PASLAUGŲ, JŲ KAINŲ IR TARIFŲ NUSTATYMO**

2020 m. sausio 23 d. Nr. 34-234

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi, Lietuvos Respublikos socialinių paslaugų įstatymo 26 straipsnio 3 ir 8 dalimis, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 2 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, viešosios įstaigos Lazdijų socialinių paslaugų centro įstatų, patvirtintų Lazdijų rajono savivaldybės tarybos 2011 m. gegužės 24 d. sprendimu Nr. 5TS-43 „Dėl viešųjų įstaigų įstatų pakeitimo ir patvirtinimo“, 24.6 papunkčiu bei atsižvelgdama į viešosios įstaigos Lazdijų socialinių paslaugų centro 2020-01-17 raštą Nr. SPCS-20 „Dėl teikiamų socialinių paslaugų kainų patvirtinimo“, Lazdijų rajono savivaldybės taryba nusprendžia:

1. Nustatyti viešosios įstaigos Lazdijų socialinių paslaugų centro teikiamas socialines paslaugas, jų kainas ir tarifus (be pridėtinės vertės mokesčio) pagal priedą.

2. Pripažinti netekusiu galios Lazdijų rajono savivaldybės tarybos 2019 m. kovo 29 d. sprendimą Nr. 5TS-1638 „Dėl VšĮ Lazdijų socialinių paslaugų centro teikiamų socialinių paslaugų, jų kainų ir tarifų nustatymo“.

Savivaldybės merė Ausma Miškinienė

Rima Šukienė, tel. Nr. (8 318) 51 399

 Lazdijų rajono savivaldybės tarybos

 2020 m. sausio d.

 sprendimo Nr.

 priedas

**VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO TEIKIAMOS SOCIALINĖS PASLAUGOS, JŲ KAINOS IR TARIFAI (BE PRIDĖTINĖS VERTĖS MOKESČIO)**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Kodas SPIS-e** | **Paslaugos pavadinimas ir gavėjai** | **Teikimo trukmė / dažnumas** | **Paslaugos sudėtis** | **Paslaugas teikiantys specialistai** | **Paslaugos kaina** |
| 1. **BENDROSIOS SOCIALINĖS PASLAUGOS – atskiros, be nuolatinės specialistų priežiūros teikiamos paslaugos**
 |
| 1.1. | 201 | **Informavimas** (Paslauga teikiama socialinę riziką patiriantiems vaikams ir jų šeimoms, vaikams su negalia ir jų šeimoms, likusiems be tėvų globos vaikams, suaugusiems asmenims su negalia ir jų šeimoms, senyvo amžiaus asmenims ir jų šeimoms, socialinę riziką patiriantiems suaugusiems asmenims ir jų šeimoms, socialinę riziką patiriančioms šeimoms, vaikus globojančioms šeimoms, mažiau galimybių turinčiam jaunimui, krizinėje situacijoje (skyrybos, darbo praradimas, artimojo netektis ir kt.) esančioms šeimoms ir jų nariams, kitiems asmenims ir šeimoms). | Pagal poreikį | Reikalingos informacijos apie socialinę pagalbą suteikimas asmeniui (šeimai).  | Socialiniai darbuotojai | - |
| 1.2. | 202 | **Konsultavimas** (Paslauga teikiama socialinę riziką patiriantiems vaikams ir jų šeimoms, vaikams su negalia ir jų šeimoms, likusiems be tėvų globos vaikams, suaugusiems asmenims su negalia ir jų šeimoms, senyvo amžiaus asmenims ir jų šeimoms, socialinę riziką patiriantiems suaugusiems asmenims ir jų šeimoms, socialinę riziką patiriančioms šeimoms, vaikus globojančioms šeimoms, krizinėje situacijoje (skyrybos, darbo praradimas, artimojo netektis ir kt.) esančioms šeimoms ir jų nariams, mažiau galimybių turinčiam jaunimui, kitiems asmenims ir šeimoms). | Kol problema bus išspręsta | Pagalba, kuria kartu su asmeniu analizuojama asmens (šeimos) problema ir ieškoma veiksmingų jos sprendimo būdų. | Socialiniai darbuotojai | - |
| 1.3. | 203 | **Tarpininkavimas ir atstovavimas** (Paslaugos teikiamos socialinę riziką patiriantiems vaikams ir jų šeimoms, vaikams su negalia ir jų šeimoms, likusiems be tėvų globos vaikams, suaugusiems asmenims su negalia ir jų šeimoms, senyvo amžiaus asmenims ir jų šeimoms, socialinę riziką patiriantiems suaugusiems asmenims ir jų šeimoms, socialinę riziką patiriančioms šeimoms, vaikus globojančioms šeimoms, krizinėje situacijoje (skyrybos, darbo praradimas, artimojo netektis ir kt.) esančioms šeimoms ir jų nariams, mažiau galimybių turinčiam jaunimui, kitiems asmenims ir šeimoms). | Kol problema bus išspręsta | Pagalbos asmeniui (šeimai) suteikimas sprendžiant įvairias asmens (šeimos) problemas (teisines, sveikatos, ūkines, buitines), tvarkant dokumentus, mokant mokesčius, užrašant pas specialistus, organizuojant ūkinius darbus ir kt., tarpininkaujant tarp asmens (šeimos) ir jo aplinkos (kitų institucijų, specialistų, asmenų). | Socialiniai darbuotojai | - |
| 1.4. | 204 | **Maitinimo organizavimas** (Paslauga teikiama socialinę riziką patiriantiems vaikams ir jų šeimoms, vaikams su negalia ir jų šeimoms, suaugusiems asmenims su negalia ir jų šeimoms, senyvo amžiaus asmenims ir jų šeimoms, socialinę riziką patiriantiems suaugusiems asmenims ir jų šeimoms, socialinę riziką patiriančioms šeimoms, kitiems asmenims ir šeimoms). | Nuo 1 karto iki 7 kartų per 1 savaitę Lazdijų rajono savivaldybės administracijos direktoriaus nustatyta tvarka | Pagalba asmenims (šeimoms), kurie dėl nepakankamo savarankiškumo ar nepakankamų pajamų nepajėgia maitintis savo namuose:  | Socialiniai darbuotojai, individualios priežiūros personalas, kiti specialistai |  |
| maitinimas gali būti organizuojamas pristatant karštą maistą į namus; | 2,32 Eur už vieną kartą, pristatant karštą maistą į namus |
| arba suteikiant nemokamą maitinimą valgyklose, bendruomenės įstaigose ar kitose maitinimo vietose ir išduodant maisto talonus ar sauso maisto davinius gyventojams. | 1,74 Eur už vieną kartą |
| 1.5. | 218 | **Aprūpinimas būtiniausiais drabužiais ir avalyne** (Paslauga teikiama vaikams su negalia ir jų šeimoms, suaugusiems asmenims su negalia ir jų šeimoms, senyvo amžiaus asmenims ir jų šeimoms, socialinę riziką patiriantiems suaugusiems asmenims ir jų šeimoms, socialinę riziką patiriančioms šeimoms, kitiems asmenims ir šeimoms). | Pagal poreikį | Būtiniausių darbužių, avalynės ir kitų reikmenų teikimas. | Socialiniai darbuotojai, individualios priežiūros personalas, kiti specialistai | – |
| 1.6. | 206 | **Transporto organizavimas** – paslauga teikiama pagal poreikius asmenims, kurie dėl negalios, ligos ar senatvės turi judėjimo problemų ir dėl to ar dėl nepakankamų pajamų negali naudotis visuomeniniu ar individualiu transportu. Gavėjai: vaikai su negalia ir jų šeimos, suaugę asmenys su negalia ir jų šeimos, senyvo amžiaus asmenys ir jų šeimos, socialinę riziką patiriančios šeimos, kiti asmenys ir šeimos | Pagal poreikį |  | Socialiniai darbuotojai, socialinio darbuotojo padėjėjai, kiti darbuotojai | 0,60 Eur už 1 km.Specialiosios paskirties automobiliu – 0,62 Eur už 1 km. |
| 1.7. | 207 | **Sociokultūrinės paslaugos** (Paslaugos teikiamos socialinės rizikos vaikams ir jų šeimoms, vaikams su negalia ir jų šeimoms, likusiems be tėvų globos vaikams, suaugusiems asmenims su negalia ir jų šeimoms, senyvo amžiaus asmenims ir jų šeimoms, socialinės rizikos suaugusiems asmenims ir jų šeimoms, socialinės rizikos šeimoms, kitiems asmenims ir šeimoms). | Pagal poreikį | Laisvalaikio organizavimo paslaugos, teikiamos siekiant išvengti socialinių problemų (prevenciniais tikslais), mažinant socialinę atskirtį, aktyvinant bendruomenę ir kurias teikiant asmenys (šeimos) gali bendrauti, dalyvauti grupinio socialinio darbo užsiėmimuose, užsiimti mėgstama veikla, vaikai – ruošti pamokas ir pan. | Socialiniai darbuotojai, socialinių darbuotojų padėjėjai, kiti specialistai | 4,34 Eur už 1 val.  |
| 1.8. | 208 | **Asmeninės higienos ir priežiūros paslaugų organizavimas** (Paslaugos teikiamos socialinės rizikos vaikams ir jų šeimoms, vaikams su negalia ir jų šeimoms, suaugusiems asmenims su negalia ir jų šeimoms, senyvo amžiaus asmenims ir jų šeimoms, socialinės rizikos suaugusiems asmenims ir jų šeimoms, socialinės rizikos šeimoms, kitiems asmenims ir šeimoms). | Iki 2 kartų per 1 mėnesį pagal poreikį     | Pagalba asmenims (šeimoms), kurie dėl nepakankamų pajamų ar skurdo negali (neturi galimybės) pasirūpinti savo higiena. Ši pagalba apima dušo ir (ar) skalbimo talonų išdavimą, skalbimo paslaugų organizavimą: | Socialiniai darbuotojai, socialinių darbuotojų padėjėjai, kiti specialistai |      |
| vaikų prausimasis duše su įstaigos prausimosi priemonėmis | 0,60 Eur už vieną kartą |
| arbavaikų prausimasis duše su asmens prausimosi priemonėmis; | 0,50 Eur už vieną kartą |
| suaugusiųjų prausimasis duše su įstaigos prausimosi priemonėmis | 0,60 Eur už vieną kartą |
| arbasuaugusiųjų prausimasis duše su asmens prausimosi priemonėmis; | 0,50 Eur už vieną kartą |
| skalbimas automatine skalbimo mašina su automatiniu džiovinimu (skalbimo priemonės įstaigos) | 0,70 Eur už 1 kg sausų skalbinių |
| arbaskalbimas automatine skalbimo mašina be automatinio džiovinimo (skalbimo priemonės – įstaigos). | 0,60 Eur už 1 kg sausų skalbinių |
| 1.9. | 200 | **Kitos bendrosios socialinės paslaugos** (Paslaugos (atskiros paslaugos iš pagalbos į namus paslaugų) teikiamos suaugusiems asmenims su negalia ir jų šeimoms, senyvo amžiaus asmenims ir jų šeimoms, vaikams su negalia ir jų šeimoms, kitiems asmenims ir šeimoms (laikinai dėl ligos ar kitų priežasčių savarankiškumo netekusiems asmenims). | Vienkartinis | Socialinės paslaugos organizuojamos, atsižvelgiant į specifinius rajono savivaldybės gyventojų poreikius. Prie kitų bendrųjų socialinių paslaugų priskiriamos atskiros paslaugos iš pagalbos į namus paslaugų. | Socialiniai darbuotojai, socialinių darbuotojų padėjėjai, kiti specialistai | 2,49 Eur už 1 val. |
| **2. SOCIALINĖS PRIEŽIŪROS PASLAUGOS – visuma paslaugų, kuriomis asmeniui (šeimai) teikiama kompleksinė, bet nuolatinės specialistų priežiūros nereikalaujanti pagalba** |
| 2.1. | 310 | **Pagalba į namus** – asmens namuose teikiamos paslaugos, padedančios asmeniui (šeimai) tvarkytis buityje ir dalyvauti visuomenės gyvenime, suaugusiems asmenims su negalia ir jų šeimoms, senyvo amžiaus asmenims ir jų šeimoms, vaikams su negalia ir jų šeimoms, kitiems asmenims ir šeimoms (laikinai dėl ligos ar kitų priežasčių savarankiškumo netekusiems asmenims) | Iki 10 val. per savaitę | Informavimas, konsultavimas, tarpininkavimas ir atstovavimas, bendravimas, maitinimo organizavimas (kai maistas pristatomas iš kitų tarnybų) arba maisto produktų nupirkimas, pristatymas ir pagalba ruošiant maistą, pagalba buityje ir namų ruošoje (skalbiant, tvarkant namus, apsiperkant, rūpinantis asmens higiena ir kt.), lydėjimas į įvairias įstaigas, kitos paslaugos, reikalingos norint asmeniui sudaryti galimybes jam gyventi savo namuose. Ypatumai: pagalbos į namus paslaugų sudėtis konkrečiam asmeniui gali būti skirtinga, atsižvelgiant į jo poreikius, bet turi susidėti ne mažiau kaip iš 3 paslaugų | Socialiniai darbuotojai, socialinių darbuotojų padėjėjai, kiti specialistai | 6,58 Eur už 1 val. |
| 2.2. | 320 | **Socialinių įgūdžių ugdymas, palaikymas ir (ar) atkūrimas**–paslaugos, teikiamos asmenims (šeimoms), siekiant stiprinti jų bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.). Gavėjai: socialinę riziką patiriantys vaikai ir jų šeimos, vaikai su negalia ir jų šeimos, suaugę asmenys su negalia ir jų šeimos, senyvo amžiaus asmenys ir jų šeimos, socialinę riziką patiriantys suaugę asmenys ir jų šeimos, socialinę riziką patiriančios šeimos, kiti asmenys ir jų šeimos  | Pagal poreikį asmens namuose arba įstaigoje  | Informavimas, konsultavimas, tarpininkavimas ir atstovavimas, bendravimas, maitinimo organizavimas (suteikiant nemokamą maitinimą valgyklose ar kitose maitinimo vietose bei išduodant maisto talonus ar sauso maisto davinius gyventojams; organizuojant maitinimą vaikų dienos centruose), kasdienio gyvenimo įgūdžių ugdymas ir palaikymas (namų ruošoje, tvarkant pinigų apskaitą, apsiperkant ir mokant mokesčius, planuojat ir atliekant namų ruošos darbus, prižiūrint vaikus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), kitos paslaugos.Ypatumai: socialinių įgūdžių ugdymo, palaikymo ir atkūrimo paslaugų sudėtis konkrečiam asmeniui gali būti skirtinga, atsižvelgiant į jo poreikius, bet turi susidėti ne mažiau kaip iš 3 paslaugų. | Socialiniai darbuotojai, socialinių darbuotojų padėjėjai, psichologai, kiti specialistai |  |
| 2.3. | 330 | **Apgyvendinimas savarankiško gyvenimo namuose** – namų aplinkos sąlygų sukūrimas ir reikalingų paslaugų suteikimas asmenims (šeimoms), kuriems nereikia nuolatinės, intensyvios priežiūros, sudarant jiems sąlygas savarankiškai tvarkytis savo asmeninį gyvenimą. Gavėjai: suaugę asmenys su negalia, senyvo amžiaus asmenys, likę be tėvų globos vaikai (nuo 16 m.) ar sulaukę pilnametystės asmenys, kuriems buvo teikta institucinė vaiko socialinė globa (iki 21 m.), kiti asmenys ir jų šeimos | Neterminuota | Informavimas, konsultavimas, tarpininkavimas ir atstovavimas, apgyvendinimas, socialinių įgūdžių ugdymas, palaikymas ir (ar) atkūrimas, kasdienio gyvenimo įgūdžių ugdymas, palaikymas ir (ar) atkūrimas (savitvarka, asmens higiena, namų ruošos darbai, namų saugumas, maisto ruošimas, biudžeto planavimas, apsipirkimas, orientavimasis aplinkoje ir kt.), kitos paslaugos. | Socialiniai darbuotojai, socialinio darbuotojo padėjėjai | 166,00 Eur už 1 mėn. |
| 2.4. | 370 | **Apgyvendinimas nakvynės namuose ir krizių centruose –** laikinas nakvynės, socialinių įgūdžių ugdymo, palaikymo ir (ar) atkūrimo bei kitų būtinųjų paslaugų (asmeninės higienos, buitinių ir kt.) suteikimas asmenims, neturintiems gyvenamosios vietos ar dėl patirto smurto, prievartos ar kitų priežasčių negalintiems ja naudotis, siekiant atkurti savarankiškumą, prarastus socialinius ryšius ir padėti integruotis į visuomenę.Gavėjai: socialinę riziką patiriantys asmenys ir šeimos, kiti asmenys | Iki 12 mėn. | Informavimas, konsultavimas, tarpininkavimas ir atstovavimas, apgyvendinimas, psichologinė – psichoterapinė pagalba, minimalių buitinių ir asmeninės higienos paslaugų organizavimas (virtuvėlė, dušas, skalbimo paslaugos ir t.t.), kasdienio gyvenimo įgūdžių ugdymas, palaikymas ir (ar) atkūrimas (savitvarka, asmens higiena, namų ruošos darbai, namų saugumas, maisto ruošimas, biudžeto planavimas, apsipirkimas, orientavimasis aplinkoje ir kt.), darbo įgūdžių ugdymas, kitos paslaugos. | Socialiniai darbuotojai, socialinio darbuotojo padėjėjai, kiti specialistai | 450,00 Eur už 1 mėn. |
| **3. DIENOS SOCIALINĖ GLOBA – visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu** |
| 3.1. | 414 | **Dienos socialinė globa** suaugusiems asmenims su negalia | Nuo 3 val. per dieną, iki 5 dienų per savaitę institucijoje | Informavimas, konsultavimas, tarpininkavimas ir atstovavimas, bendravimas, laisvalaikio organizavimas, ugdymo organizavimas suaugusiems asmenims iki 21 m., maitinimo organizavimas (kai paslauga teikiama ilgiau nei 5 val. per 1 dieną), asmeninės higienos paslaugų organizavimas (skalbimo paslaugų ir pan.), psichologinė-psichoterapinė pagalba, pagalba rengiantis, maitinantis, prausiantis ir kt. Pobūdžio pagalba, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), sveikatos priežiūros paslaugų organizavimas, transporto organizavimas | Socialiniai darbuotojai, socialinių darbuotojų padėjėjai, psichologai, psichoterapeutai, sveikatos priežiūros, švietimo, ugdymo, užimtumo specialistai | 477,00 Eur už 1 mėn. Atsisakius maitinimo, mokestis mažinamas 2,65 Eur už kiekvieną dieną.Asmenims su sunkia negalia – 796,00 Eur už 1 mėn. Atsisakius maitinimo, mokestis mažinamas 2,65 Eur už kiekvieną dieną. |
|  |  |  | Nuo 2 iki 10 val. per parą, iki 7 kartų per savaitę asmens namuose |  |  | 7,23 Eur už 1 val. |
| 3.2. | 415 | **Dienos socialinė globa** senyvo amžiaus asmenims | Nuo 3 val. per dieną, iki 5 dienų per savaitę institucijoje | Informavimas, konsultavimas, tarpininkavimas ir atstovavimas, bendravimas, laisvalaikio organizavimas, maitinimo organizavimas (kai paslauga teikiama ilgiau nei 5 val. per 1 dieną), asmeninės higienos paslaugų organizavimas (skalbimo paslaugų ir pan.), psichologinė-psichoterapinė pagalba, pagalba rengiantis, maitinantis, prausiantis ir kt. Pobūdžio pagalba, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), sveikatos priežiūros paslaugų organizavimas, transporto organizavimas. | Socialiniai darbuotojai, socialinių darbuotojų padėjėjai, psichologai, psichoterapeutai, sveikatos priežiūros, švietimo, ugdymo, užimtumo specialistai | 477,00 Eur už 1 mėn. Atsisakius maitinimo, mokestis mažinamas 2,65 Eur už kiekvieną dieną.Asmenims su sunkia negalia – 796,00 Eur už 1 mėn. Atsisakius maitinimo, mokestis mažinamas 2,65 Eur už kiekvieną dieną. |
|  |  |  | Nuo 2 iki 10 val. per parą, iki 7 kartų per savaitę asmens namuose |  |  | 7,23 Eur už 1 val. |
| 3.3. | 411 | **Dienos socialinė globa** vaikams su negalia | Nuo 3 val. per dieną, iki 5 dienų per savaitę institucijoje | Informavimas, konsultavimas, tarpininkavimas ir atstovavimas, bendravimas, laisvalaikio organizavimas, ugdymo organizavimas, maitinimo organizavimas (kai paslauga teikiama ilgiau nei 5 val. per 1 dieną), asmeninės higienos paslaugų organizavimas (skalbimo paslaugų ir pan.), psichologinė-psichoterapinė pagalba, pagalba rengiantis, maitinantis, prausiantis ir kt. pobūdžio pagalba, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), sveikatos priežiūros paslaugų organizavimas, transporto organizavimas. | Socialiniai darbuotojai, socialinių darbuotojų padėjėjai, psichologai, psichoterapeutai, sveikatos priežiūros, švietimo, ugdymo, užimtumo specialistai | 477,00 Eur už 1 mėn. Atsisakius maitinimo, mokestis mažinamas 2,65 Eur už kiekvieną dieną.Asmenims su sunkia negalia – 796,00 Eur už 1 mėn. Atsisakius maitinimo, mokestis mažinamas 2,65 Eur už kiekvieną dieną. |
|  |  |  | Nuo 2 iki 10 val. per parą, iki 7 kartų per savaitę asmens namuose |  |  | 7,23 Eur už 1 val. |
| **4. TRUMPALAIKĖ SOCIALINĖ GLOBA – visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba šeimos nariams, globėjams, rūpintojams dėl tam tikrų priežasčių (ligos, komandiruotės, atostogų, šeimos ar darbo įsipareigojimų ir kt.) laikinai ar darbo savaitę negalint prižiūrėti asmenų, kuriems reikalinga nuolatinė priežiūra – „atokvėpio“ paslaugos ar tęstinės socialinės paslaugos darbo savaitę (paromis)** |
| 4.1. | 424 | **Trumpalaikė socialinė globa** suaugusiems asmenims su negalia | Ne mažiau kaip 12 val. per parą, iki 6 mėn. per metus arba iki 5 parų per savaitę, neterminuotai institucijoje | Informavimas, konsultavimas, tarpininkavimas ir atstovavimas, apgyvendinimas, psichologinė – psichoterapinė pagalba, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), laisvalaikio organizavimas, asmeninės higienos paslaugų organizavimas (skalbimo paslaugų ir t. t.), maitinimas, ugdymo organizavimas suaugusiems asmenims su negalia iki 21 m.  | Socialiniai darbuotojai, socialinių darbuotojų padėjėjai, psichologai, psichoterapeutai, sveikatos priežiūros, švietimo, ugdymo, užimtumo specialistai | Už bazinį laiką – 12 val. per 1 parą – 512,95 Eur per 1 mėnesį ir už kiekvieną papildomą valandą – 1,40 Eur, bet ne daugiau, kaip 745,00 Eur per mėnesįSu sunkia negalia už bazinį laiką – 12 val. per parą – 636,20 Eur per 1 mėnesį ir už kiekvieną papildomą valandą – 1,74 Eur, bet ne daugiau kaip 924,00 Eur per mėnesį |
|  |  |  | Ne mažiau kaip 12 val. per parą, iki 6 mėn. per metus arba iki 5 parų per savaitę, neterminuotai institucijoje |  |  | Kai visą parą 7 paras per 1 savaitę –745,00 Eur per 1 mėnesį, su sunkia negalia – 924,00 Eur per 1 mėnesį. |
|  |  |  |  |  |  | Kai visą parą 5 paras per 1 savaitę –512,95 Eur per 1 mėnesį, su sunkia negalia – 636,20 Eur per 1 mėnesį. |
| 4.2. | 425 | **Trumpalaikė socialinė globa** senyvo amžiaus asmenims | Ne mažiau kaip 12 val. per parą, iki 6 mėn. per metus arba iki 5 parų per savaitę, neterminuotai institucijoje | Informavimas, konsultavimas, tarpininkavimas ir atstovavimas, apgyvendinimas, psichologinė – psichoterapinė pagalba, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), laisvalaikio organizavimas, asmeninės higienos paslaugų organizavimas (skalbimo paslaugų ir t. t.), maitinimas | Socialiniai darbuotojai, socialinių darbuotojų padėjėjai, psichologai, psichoterapeutai, sveikatos priežiūros, švietimo, ugdymo, užimtumo specialistai | Už bazinį laiką – 12 val. per 1 parą – 512,95 Eur per 1 mėnesį ir už kiekvieną papildomą valandą – 1,40 Eur, bet ne daugiau, kaip 745,00 Eur per mėnesįSu sunkia negalia už bazinį laiką – 12 val. per parą – 636,20 Eur per 1 mėnesį ir už kiekvieną papildomą valandą – 1,74 Eur, bet ne daugiau kaip 924,00 Eur per mėnesį |
|  |  |  | Ne mažiau kaip 12 val. per parą, iki 6 mėn. per metus arba iki 5 parų per savaitę, neterminuotai institucijoje |  |  | Kai visą parą 7 paras per 1 savaitę –745,00 Eur per 1 mėnesį, su sunkia negalia – 924,00 Eur per 1 mėnesį. |
|  |  |  |  |  |  | Kai visą parą 5 paras per 1 savaitę –512,95 Eur per 1 mėnesį, su sunkia negalia – 636,20 Eur per 1 mėnesį. |
| **5. ILGALAIKĖ SOCIALINĖ GLOBA – visuma paslaugų, kuriomis visiškai nesavarankiškam asmeniui teikiama kompleksinė, nuolatinės specialistų priežiūros reikalaujanti pagalba** |
| 5.1. | 434 | **Ilgalaikė socialinė globa** suaugusiems asmenims su negalia | Daugiau nei 6 mėn. per metus, neterminuotai | Informavimas, konsultavimas, tarpininkavimas ir atstovavimas, apgyvendinimas, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant, atliekant buitinius darbus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), laisvalaikio organizavimas, pagalba rengiantis, maitinantis, prausiantis ir kito pobūdžio pagalba, asmeninės higienos paslaugų organizavimas (skalbimo paslaugų ir pan.), maitinimas, sveikatos priežiūros paslaugos (slauga) | Socialiniai darbuotojai, socialinių darbuotojų padėjėjai, psichologai, psichoterapeutai, sveikatos priežiūros, švietimo, ugdymo, užimtumo specialistai | 745,00 Eur per 1 mėnesį.Asmenims su sunkia negalia – 924,00 Eur per 1 mėnesį. |
| 5.2. | 435 | **Ilgalaikė socialinė globa** senyvo amžiaus asmenims | Daugiau nei 6 mėn. per metus, neterminuotai | Informavimas, konsultavimas, tarpininkavimas ir atstovavimas, apgyvendinimas, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant, atliekant buitinius darbus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), laisvalaikio organizavimas, pagalba rengiantis, maitinantis, prausiantis ir kito pobūdžio pagalba, asmeninės higienos paslaugų organizavimas (skalbimo paslaugų ir pan.), maitinimas, sveikatos priežiūros paslaugos (slauga) | Socialiniai darbuotojai, socialinių darbuotojų padėjėjai, psichologai, psichoterapeutai, sveikatos priežiūros, švietimo, ugdymo, užimtumo specialistai | 745,00 Eur per 1 mėnesį.Asmenims su sunkia negalia – 924,00 Eur per 1 mėnesį. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VŠĮ LAZDIJŲ SOCIALINIŲ PASLAUGŲ CENTRO TEIKIAMŲ SOCIALINIŲ PASLAUGŲ, JŲ KAINŲ IR TARIFŲ NUSTATYMO“ PROJEKTO**

**AIŠKINAMASIS RAŠTAS**

2020 m. sausio d.

Lazdijų rajono savivaldybės tarybos sprendimo „Dėl VšĮ Lazdijų socialinių paslaugų centro teikiamų socialinių paslaugų, jų kainų ir tarifų nustatymo“ projektas parengtas vadovaujantis Vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Viešųjų įstaigų įstatymo 10 straipsnio 1 dalies 3 punktu ir 8 dalimi, Socialinių paslaugų įstatymo 26 straipsnio 3 ir 8 dalimis, Mokėjimo už socialines paslaugas tvarkos aprašo 2 punktu, Atstovavimo Lazdijų rajono savivaldybei viešosiose įstaigose taisyklių 5 ir 6 punktais, viešosios įstaigos Lazdijų socialinių paslaugų centro įstatų 24.6 papunkčiu bei atsižvelgiant į viešosios įstaigos Lazdijų socialinių paslaugų centro 2020-01-17 raštą Nr. SPCS-20 „Dėl teikiamų socialinių paslaugų kainų patvirtinimo“.

Šio projekto tikslas – nustatyti viešosios įstaigos Lazdijų socialinių paslaugų centro teikiamų socialinių paslaugų kainas ir tarifus (be pridėtinės vertės mokesčio), pripažinti netekusiu galios Lazdijų rajono savivaldybės tarybos 2019 m. kovo 29 d. sprendimą Nr. 5TS-1638 „Dėl VšĮ Lazdijų socialinių paslaugų centro teikiamų socialinių paslaugų, jų kainų ir tarifų nustatymo“.

Palyginus su Lazdijų rajono savivaldybės tarybos 2019 m. kovo 29 d. sprendimu Nr. 16378 „Dėl VšĮ Lazdijų socialinių paslaugų centro teikiamų socialinių paslaugų, jų kainų ir tarifų nustatymo“ nustatytomis viešosios įstaigos Lazdijų socialinių paslaugų centro teikiamų socialinių paslaugų kainomis ir tarifais, pasikeitė teikiamų socialinių paslaugų 1.6, 2.1, 2.3, 3.1, 3.2, 3.3, 4.1, 4.2, 5.1 ir 5.2 papunkčiuose nurodytų paslaugų kainos. Jos didėjo, nes įsigaliojus Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo 2017 m. sausio 17 d. Nr. XIII-198 įstatymo pakeitimo įstatymui 2019 m. gruodžio 5 d. Nr. XIII-2606 vidutiniškai 20 proc. padidėjo socialinių paslaugų srities darbuotojų minimalieji pareiginės algos pastoviosios dalies koeficientai, todėl padidėjo ekonomiškai pagrįsta viešosios įstaigos Lazdijų socialinių paslaugų centro teikiamų paslaugų savikaina dėl padidėjusių darbuotojų darbo sąnaudų (darbo užmokesčio ir socialinio draudimo įmokų).

Taip pat įgyvendinant Vaiko laikinosios priežiūros tvarkos aprašo, patvirtinto Lietuvos Respublikos socialinės apsaugo ir darbo ministro 2019 m. gruodžio 20 d. įsakymu Nr. A1-794 „Dėl vaiko laikinosios priežiūros tvarkos aprašo patvirtinimo“, 17 punktą, nuo 2020 m. sausio 1 d. Savivaldybė privalo užtikrinti vaiko laikinosios priežiūros teikimą socialinių paslaugų įstaigoje. Lėšos šiai paslaugai teikti numatytos sprendimo projekto priedo 2.4 papunktyje.

Viešosios įstaigos Lazdijų socialinių paslaugų centro teikiamos socialinės paslaugos nustatomos vadovaujantis Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“.

Viešosios įstaigos Lazdijų socialinių paslaugų centro tikslai – didinti Lazdijų rajono savivaldybės bendruomenės narių galimybę gyventi žmogaus orumą nežeminančiomis sąlygomis ir teikti socialines paslaugas įvairioms socialiai pažeidžiamų asmenų grupėms, integruoti žmones su negalia į visuomenę, teikti socialinę ir psichologinę paramą ir sudaryti sąlygas, padedančias centro klientams jaustis pilnaverčiais ir savarankiškais.

Viešosios įstaigos Lazdijų socialinių paslaugų centro teisinis statusas – viešoji įstaiga. Įstaigos steigėja ir savininkė (dalininkė) yra Lazdijų rajono savivaldybė. Lazdijų rajono savivaldybės, kaip viešųjų įstaigų savininkės, teises ir pareigas įstaigose įgyvendina Lazdijų rajono savivaldybės taryba.

Viešoji įstaiga Lazdijų socialinių paslaugų centras vykdo socialinio darbo veiklą, susijusią su ilgalaikiu ir (ar) trumpalaikiu apgyvendinimu, skirtą Lazdijų rajono savivaldybės pagyvenusiems žmonėms, neįgaliesiems bei vyresniems nei 16 metų asmenims ilgesniam ar nuolatiniam jų apgyvendinimui, kai minėti asmenys patys negali savimi pasirūpinti ir jiems reikalinga nuolatinė globa, slauga ar palaikomasis gydymas. Esant laisvų vietų, gali būti apgyvendinti ir kitų savivaldybių pagyvenę žmonės, ir neįgalieji tais atvejais, kai minėti asmenys moka visą kainą už išlaikymą arba kitos savivaldybės garantuoja jos teritorijoje gyvenančių išlaikymą iš savo biudžeto lėšų.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų, pakeisti ar panaikinti nereikės.

Dėl sprendimo projekto pastabų ir pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vedėja Rima Šukienė.

Socialinės paramos ir sveikatos skyriaus

vedėja Rima Šukienė